疑受AK影響連開夜班 鄧麗欣捱通宵零走樣
2024年04月03日 00:01
東網電視
更多新聞短片
集兩大女神鄧麗欣(Stephy)、周秀娜(Chrissie)最近正忙於為新片《大分瓶》(暫名)開工,未知是否因主角AK要隨所屬組合MIRROR到美國開巡唱,令劇組近日要開3個大夜班,一向捱通宵都是「美容大忌」,仲要短時間內開3晚,諗起都怕怕!但難得兩位靚女,天生麗質,完全「零殘樣」,仲「夠薑」在網上甫相,Chrissie雖然化妝中兼是黑白相,但都依然見到她一雙「水汪汪」的靚眼睛,至於Stephy仲犀利,開完第2個深夜班,直頭甫床上靚相,完全不覺得捱過夜之餘,她還指因飲了少少咖啡,收工好精神,完全冇睡意,電力充沛,連好友張繼聰都忍不住笑她,在該Post留言:「去跑10K之後會好好瞓。」着她做運動「放電」!
而昨日(2日)捱完第3晚夜班,早上收工,Stephy終於肯乖乖休息,但臨瞓前都堅持敷番個面膜先瞓,相當貪靚。